Plac'h - Wikipedia

# Plac'h

### Diwar Wikipedia, an holloueziadur digor

Poltred ur Plac'h yaouank , Juan de Flandes

Plac'hed zo unan eus ar gerioù a vez graet eus ar maouezed e brezhoneg.

Da gentañ holl e vez graet ar ger eus un den yaouank a zo benel e reizh, dizimez peurvuiañ. Da neuze eo enebet ar ger

- ouzh paotr, un den yaouank a zo gourel e reizh; komzet e vez eus plac'hed ha paotred, pe eus paotred ha merc'hed kenkoulz all, rak implijet e vez merc'hed e-lec'h plac'hed ken aes ha tra;
- ouzh maouez, ur ger a vez graet ouzh ar plac'hed pa vezont koshoc'h hag en oad da zimeziñ,
- hag ouzh gwreg, pa vezont dimezet.

Met graet e vez gant ar ger eus ne vern pe zen a reizh venel, bugel, krennardenn, maouez, gwrac'h.

## [kemmañ] Ar plac'h yaouank el lennegezh

Stank e kaver ar ger el lennegezh. Kaoz a vez alies eus

- ar garantez etre paotr ha plac'h, tud yaouank neuze hag amourouzien, hag an darempredoù etrezo diouzh o renkadoù er gevredigezh. Pa veze ret d'ar plac'hed dimeziñ hervez c'hoant o zud e save bec'h a-wechoù.

- ar plac'h yaouank klañv, hag ar garantez dibosubl

### [kemmañ] Kanaouennoù

Meur a ganaouenn a zo diwar-benn ar plac'hed, evel "Ar plac'h iferniet". Stank int e Gwerziou Breiz Izel.

### [kemmañ] Ar plac'h yaouank hag ar marv

Dodenn ar plac'h a vez tizhet gant ar marv a zo fonnus e lennegezhioù ar bed, pa vez skeudennet an dislavar splann etre un den glan ha diglok he buhez. En Europa e vez anavezet mat planedennoù krijus Antigon hag Ifigenia, kondaonet d'ar marv evit saveteiñ o broioù ha diwar abegoù politikel koulz hag abegoù relijiel.

E sonioù-pobl hag er c'hontadennoù e vez kaoz eus plac'hed a gav gwelloc'h dezho en em lazhañ eget bezañ palforset.

Alban Berg en deus savet ur c'h -Concerto evit ar violoñs e koun ur plac'h aet da anaon, Manon Gropius.

### [kemmañ] Oberennoù lennegel gant plac'hed evel penn tudennoù

#### [kemmañ] Kontadennoù

- Ar plac'h he zogig bihan, ur gontadenn-bobl
- Alis e bro ar Marzhioù, ur gontadenn gant Lewis Caroll
- Ar plach gant an alumetez hag Ar vorverc'h bihan, kontadennoù gant Hans-Christian Andersen

#### [kemmañ] C'hoariva

- Romeo and Juliet, gant Shakespeare, diwar-benn karantez daou zen yaouank

#### [kemmañ] Romantoù=

- Jane Eyre, zo ur vaouez, chomet plac'h yaouank, a-raok mont da itron, e romant Charlotte Brontë
- Miss Marple zo ur plac'h yaouank kozh, ha kozh-viret, e romantoù Agatha Christie (tre evel Sherlock Holmes e danevelloù Arthur Conan Doyle)*Lolita, ur romant gant Vladimir Nabokov, diwar-benn ur grennardenn ez eo douget un den war an oad dezhi.

## [kemmañ] Ar plac'h er relijionoù

Er relijionoù, meur a zoueez o deus stumm ur plac'h : Atena hag Artemis, an doueezed gwerc'h e mitologiezh ar C'hresianed. Atena a oa skeudenn ar plac'h speredek, ha brezelourez, pa oa Artemiz, doueez ar chase hag ar werc'hded.

Er relijion gristen e weler, ur plac'h, ar Werc'hez Mari, o tont da vezañ mamm en ur chom gwerc'hez.

## [kemmañ] Sterioù all

Meur a ster zo d'ar ger c'hoazh. Talvezout a ra evit :

- ur vatezh, un tamm evel e saozneg gant maid (pe e galleg gant fille e-barzh fille de salle, fille de ferme);
- ur plac'h yaouank, pe e vije ur bugel bras pe e vije ur grennardez, met n'eo ket ur vaouez deuet,
- ur plac'h yaouank, ha n'eo ket ur wreg, ur vaouez dimezet, tre evel paotr yaouank eta,
- ur vaouez, ha netra ken, hep derc'hel kont eus an oad : paotred ha plac'hed a c'hall bezañ yaouank pe kozh. Ur plac'h kozh zo evel ur vaouez kozh eta (gwelout Jules Gros, TBP II, p. 416)

Skeudenn:Whistler.white.393pix.jpg
Ar plac'h e gwenn, Whistler (1862)

## [kemmañ] Gerioù deveret

- plac'hig (plac'hedigoù el liester): ur plac'h yaouankik, ur bugel pe ur grennardenn
- plac'heta : mont da glask plac'hed
- plac'hetaer : gwaz pe baotr o plac'heta
- plac'hetaerez : merc'h pe vaouez o klask plac'hed, hag a blij dezhi ar plac'hed.

## [kemmañ] Gerioù ha troiennoù gant plac'h pe baotr enno

- plac'h ar gêr, evel paotr ar gêr
- plac'h-moc'h, evel paotr-moc'h
- plac'h nevez, evel paotr nevez
- plac'h-saout, evel paotr-saout
- plac'h he c'hof, evel paotr e gof, a blij dezhi debriñ
- plac'h yaouank kozh, evel paotr yaouank kozh

## [kemmañ] Gerioù all

- plac'h-ti
- plac'h-tiegezh
- plac'h yaouank (gant ster an danvez-pried)
- paotr-plac'h
- plac'h-eured
- plac'h fall

## [kemmañ] Tro-lavar

- Bezañ plac'h a-walc'h: bezañ rust un tamm, sec'h, kalet, un tamm drouk. Gwelout: Bezañ paotr a-walc'h.

## [kemmañ] Paotrez

Paotrez zo unan eus ar gerioù brezhonek a vez graet ouzh ur plac'h yaouank.

Implijet e vez ar ger paotrez er rannyezhoù na implijont ket ar ger plac'h (pe neuze evel matezh hepken, evel e brezhoneg Leon alies).

Diwar ar ger-se e teu ar ger paotrezenn, a dalv kement ha "plac'hig", pe "plac'h vrav".

## [kemmañ] Daveoù

- Geriadurioù brezhonek
- Levrioù Jules Gros
- Martial Ménard. Alc'hwez Bras ar Baradoz Vihan pe Geriahudur ar Brezhoneg. An Here, 1995. ISBN 2-86843-160-7

## [kemmañ] Sell ivez ouzh

- Artemis
- Atena
- Dimezell
- Gwerc'hded
- Itron
- Nimfezed
- Matezh

Adtapet diwar "http://br.wikipedia.org../../../p/l/a/Plac%27h.html"

Rummadoù ar bajenn: Merc'hed

##### Views

- Pennad
- Kaozeadenn
- Stumm a-vremañ pe stumm red

##### Kemer perzh

- Skoazell
- Porched ar gumuniezh
- Tavarn
- Roadoù

##### Klask

##### E yezhoù all

- English
- English
- Français
- Español
- Português